Die politieke galgestrop is om pres. Jacob Zuma se nek en môre is die dag waarop hy sy eie politieke lewe gaan neem – of die ANC gaan dit vir hom doen.
Magashule het die sluier effe gelig oor die reusagtige stryd wat tans in die ANC afspeel, toe hy by die ANC-hoofkwartier, Luthuli-huis in Johannesburg, vrae moes trotseer van ‘n horde joernaliste wat presidensiële bloed geruik het.
Volgens Magashule was dit hy en Ramaphosa wat gisteraand in Pretoria die strop om Zuma se nek gesit het deur hom in te lig dat die ANC nie sy versoek om ‘n grasietydperk van drie tot ses maande om sy presidensiële sake af te handel, gaan toestaan nie.
Dit raak dus nou tyd vir sy ondersteuners om hulself met die nare onafwendbaarheid van sy vertrek te versoen – en vir sy vele teenstanders om die vonkelwyn op ys te plaas en die vreugdevure aan te steek.
Die ANC het teeds besluit dat hy nie meer hul kandidaad is nie en so is hy regtens seker nie meet hul president nie.